paragraph_text: mini|desno|220px|[[Super Nintendo Entertainment System|Super NES gamepad]] Gamepad ili kontroler (također zvan joypad ili control pad) vrsta je ulazne jedinice za igraće konzole i osobna računala, koja služi za upravljanje u videoigrama i koja se drži s obje ruke. Najčešće gamepad sadrži tipke za kretanje (gore, dolje, lijevo, desno, tzv. D-pad) te tipke na desnoj strani gamepada (obično označene slovima A, B, X i Y ili znakovima). Dodatne tipke (start, select ili mode) obično su postavljene na središnjem ili stražnjem dijelu gamepada, dok se kod nekih kontrolera tipke nalaze i na gornjem dijelu (tzv. shoulder buttons, primjerice R1/R2 i L1/L2 kod kontrolera za PlayStation).